„ Ég sakna hans svo mikið , “ sagði hún grátandi , að því er RTÉ greindi frá „ Ef þið vitið eitthvað , skuluð þið endilega hafa sambandi við Gardaí [ írsku lögregluna ] . “ Í þættinum sagði Jana það ólíkt Jóni að hverfa án þess að láta hana vita . Bætti hún við að fjölskyldan hefði hefði gengið í gegnum ótrúlega erfiða tíma . „ Ég reyni alla daga að vera sterk fyrir börnin okkar . Þau sakna hans svo mikið og gráta á næturnar , “ sagði hún . Næstum fimm mánuðir eru liðnir frá hvarfi Jón Þrastar . Í þættinum Crimecall var einnig rætt við bróður hans Daníel en hann hefur áður komið í þáttinn með bróður sínum Davíð . „ Ég veit ekkert hvað varð um bróður minn , þetta er óskiljanlegt . Einhver sá eitthvað … hann gekk framhjá fjölda fólks , “ sagði hann . „ Það myndi skipta okkur öllu máli að vita hvort hann er á lífi . Ef hann er ekki á lífi að vita þá hvar hann er , fara með hann heim og nær fjölskyldunni . Fólk gæti byrjað að lifa lífi sínu aftur . “